- Vi har endnu en grå dag i vente.

Sådan lyder meldingen fra Danmarks Meteorologiske Institut (DMI) her til morgen. Igen i dag står der regn på vejrmenuen – som der har gjort i hele november måned.

- I november har der ikke været en eneste dag, hvor det ikke har regnet et eller andet sted i Danmark, siger DR’s meteorolog Mikael Jarnvig og konstaterer:

Mine regnbukser hænger konstant til tørre, og min cykel er blevet meget snavset på det seneste. Mikael Jarnvig, DR's meteorolog

- Mine regnbukser hænger konstant til tørre, og min cykel er blevet meget snavset på det seneste.

Selvom september og oktober er de to måneder, det har regnet mest i efteråret, har det altså dryppet lidt hele tiden i november måned.

Vi var meget tæt på en tørvejrsdag den 14. november med kun 0,2 millimeter regn i gennemsnit.

- Men på Læsø regnede der tre millimeter. Det regnede også lidt i Lemvig, på Fanø og i hovedstadsområdet, siger vagtchef hos DMI, Klaus Larsen.

Så selvom østjyderne havde gemt paraplyerne væk, var de iført regntøj på Læsø.

Det vådeste efterår nogensinde